Fond za zaštitu depozita

Podgorica, 05.12.2022. godine

**Održana XXX sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je tridesetu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je danas razmotrio i usvojio Strateški plan Fonda za zaštitu depozita za period 2023. - 2025. godina. Strateški plan Fonda za trogodišnji period predstavlja okvirni operativni plan, kojim se daju smjernice i određuju prioriteti razvoja Fonda u narednom periodu. Strateškim planom Fonda dat je okvirni plan za donošenje budžeta u navedenom periodu.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 31.10.2022. godine. Konstatovano je da ukupna sredstva Fonda na 31.10.2022. godine iznose 140,99 miliona eura, ukupni depoziti iznose 5,01 milijardi eura, a garantovani depoziti iznose 1,85 milijardi eura.